Bond-hendelse

Bond-hendelser er nordatlantiske klimasvingninger som opptrer i holocen med en hyppighet på 1 470 ± 500 år. Åtte slike hendelser er identifisert.

De maksimale temperaturutslagene i en Bond-syklus er anslagsvis rundt 15–20% av temperaturforskjellene mellom en glasial og en interglasial.

 Definisjon 
  ved  Columbia Universitys  var den første som beskrev disse klimaendringene i vitenskapelig litteratur. Bond baserte seg på undersøkelser av petrologiske drivismarkører i Nord-Atlanteren,  dvs. studier av variasjoner i sammensetningen av masse som er blitt fraktet med isfjell og avsatt på havbunnen når isen smeltet.

 Beskrivelse 
Bond-hendelsene kan være en interglasial pendant til Dansgaard-Oeschger-hendelsene som opptrådte under siste istid, men mens istidshendelsene bekreftes av iskjernestudier og er en etablert teori, er det mindre sikkert at disse syklusene fortsetter inn i holocen. Bond et al. (1997) argumenterer for holocene klimasvingninger med en periode nær 1 470 ± 500 år i det nordatlantiske området. Deres syn er at de fleste, kanskje alle, Dansgaard-Oeschger-hendelsene skjedde med en 1 500-års rytme og at også senere hendelser som eksempelvis den lille istid og starten på  yngre dryas hører til disse svingningene.

De Nordatlantiske isfjell-bårne hendelsene (ice-rafting events) korrelerer med de fleste svake asiatiske monsunhendelsene de siste 9 000 årene samtidig som de korrelerer med de fleste ørkenspredningsperiodene i Midtøsten de siste 55 000 årene (både Heinrich- og Bond-hendelser). Det er også klare indikasjoner på at vegetasjonen i Nord-Amerika har variert med en periode på ≈1 500 år.

1 500-syklusene viser ikke-lineære egenskaper og stokastisk resonans, det vil si at selv om noen av enkelttilfellene i mønsteret er betydelige klimatiske hendelser, kan andre være lite markerte.

Årsaker og avgjørende faktorer for 1 500-syklusene blir for tiden undersøkt; forskerne konsentrerer oppmerksomheten om variasjoner i solkonstanten og om større endringer i den atmosfæriske sirkulasjonen. Bond-hendelsen kan også korrelere med månens 1 800 års tidevannsyklus.

 De åtte Bond-hendelsene 
De fleste Bond-hendelsene har ikke entydige klimasignaler; enkelte sammenfaller med kuldeperioder, andre med ørkenspredning i enkelte regioner.

 No. Time (BP) Notes 0 ≈0.5 ka Se Den lille istid 1 ≈1.4 ka Se Folkevandringstiden 2 ≈2.8 ka 1. årtusen f.Kr. Ørkenspredning i det østlige middelhavsområdet, en mulig medvirkende årsak til sammenbruddet i bronsealderkulturene. 3 ≈4.2 ka  En større ørkenspredning 4 200 år BP forårsaket sammenbruddet av Det akkadiske rike og Det gamle rike i Egypt. 4 ≈5.9 ka , en større ørkenspredning 5 900 år BP som kan ha startet den pågående uttørringen av Sahara. Slutten på PPNB-kulturen,  Nomadiske gjeterfolk trengte inn i Midtøsten. 5 ≈8.2 ka Se Finsehendelsen 6 ≈9.4 ka Se Erdalen-hendelsen på den norske innlandsisen og en kuldeperiode i Kina. 7 ≈10.3 ka De første jordbrukskulturene (korndyrking) i Midtøsten 8 ≈11.1 ka Overgangen fra yngre dryas til boreal tid.

 Referanser 

Kategori:Kuldeanomalier
Kategori:Varmeanomalier
Kategori:Kvartærgeologi